Gunnar Reiss-Andersen

Gunnar Reiss-Andersen (født 21. august 1896 i Larvik, død 30. juli 1964 i Arendal) var en norsk forfatter, hovedsakelig av lyrikk. 

 Liv og virke 
 Bakgrunn 
Gunnar Reiss-Andersen ble førdt 21. august 1896 i Larvik, som sønn av kontorsjef Hans Andersen (1869–1900) og manufakturhandler Helga Reiss (1869–1957). Han tok etternavn fra begge foreldrene. 17 år gammel dro han til sjøs og seilte i ett år med en brigg der onkelen Knut Knutsen var skipper. Etter examen artium ved Frogner Høiere Almenskole i Kristiania i 1916 innrullerte han seg i militæret og utdannet seg til underoffiser. Han studerte kunstmaling i København og Paris. I flere år virket han som kunstmaler, illustratør med utforming av bokomslag, og kunstanmelder i Arbeiderbladet.

Gunnar Reiss-Andersen var gift første gang 1921 med Elisabeth «Lizzie» Waage (1898–1962). De ble skilt, men var foreldre til journalisten Gry Waage. Reiss-Andersen ble gift i 1925 med Tordis Anker Castberg (1899–1967), datter av fiolinist Torgrim Castberg (1874–1928). Deres sønn Helge Reiss-Andersen (1926-2019) var far til høyesterettsadvokat Berit Reiss-Andersen. Gunnar Reiss-Andersen var også far til journalisten Dag Halvorsen etter et forhold med Ida Halvorsen (1907-1984).

 Dikter 
I 1921 debuterte han som lyriker med diktsamlingen Indvielsens aar.

Han deltok i motstandskampen under Andre verdenskrig og flyktet til Sverige. Under oppholdet i Sverige kom han i kontakt med den modernistiske svenske lyrikken, og ble sterkt påvirket av denne. Med det fyldige bindet Samlede dikt (1946) fremstod han i etterkrigsårene som en av de store norske samtidspoeter, aktet og æret også i nabolandene.

Reiss-Andersen fikk Statens kunstnerlønn fra 1945. I 1962 ble han utnevnt til ridder av 1. klasse av St. Olavs Orden. Fra 1963 mottok han også en æreslønn fra Gyldendal. 

 Ettermæle 
Hans kanskje mest kjente dikt «Til hjertene», er brukt som ledemotiv i Gunnar Staalesens krimnovelle Gunnar Reiss-Andersen, sa han.

Svartmetallbandet Vreid har basert alle tekstene fra I krig på Dikt fra Krigstiden.

En byste av Reiss-Andersen, utført av Stinius Fredriksen, ble avduket i Larvik i 1977 og står i utkanten av bøkeskogen i Larvik.

 Bibliografi 
 Indvielsens aar – diktsamling (1921)
 Mellem Løven og Venus – diktsamling (1923)
 Solregn – diktsamling (1924)
 Nyt liv – roman (1925)
 Kongesønnens bryllup &ndah; diktsamling (1926)
 Himmelskrift – diktsamling (1928)
 Lykkens prøve – diktsamling; (1931)
 Spanske farver og annen kulør – sakprosa, reiseskildring (1933)
 Horisont – diktsamling (1934)
 Vidnesbyrd – diktsamling (1936)
 Sensommerdagene – diktsamling (1940)
 Kampdikt fra Norge 1940-43 – diktsamling, utgitt i Stockholm og København (1943)
 Norsk røst – diktsamling, utgitt i Stockholm (1944)
 Henrik Wergeland – krønikespill, utgitt i Stockholm (1944)
 Dikt fra krigstiden – diktsamling, redigert utgave av Kampdikt fra Norge og Norsk røst (1945)
 Samlede dikt – diktsamling (1946)
 Prinsen av Isola – diktsamling (1949)
 Lykkens prøve – dikt i utvalg (1950)
 Det smilende alvor – essays (1954)
 Usynlige seil – (1956)
 År på en strand – (1962)
 Dikt i utvalg 1921-1962 – dikt i utvalg, posthumt (1972)

 Hørespill 
 Mannen fra drømmene (Sendt 11. mars 1939. Instruktør: Gunnar Neels-Hansson)
 Scener fra Henrik Wergelands liv (Sendt 17. juni 1945. Instruktør: Knut Hergel)
 Han fortsatte med å oversette utenlandske stykker for NRK fram til 1961

 Diskografi 
MatrisenummerPlatetitlerPlatetypeDikttitlerPlateselskap KatalognummerInnspillingsstedInnspillingsdatoInnspillingsårUtgivelsesårLyrikk og prosa i alvor og skjemt <4>LPStrofer i blåttHarmoniH 502-LPOslo1962Til hjerterneDen glade hjemkomstEn viseDet snerGunnar Reiss-Andersen leser egne dikt <RCA dikterserie>LPVår egen veiRCALPNE 52Oslo1964Veien gjennom BøkeskogenVindenBrev fra en sjømannNorsk freskeTil hjerteneFolkeviseHellig JomfruDe hellige tre kongerEt glimt av Olaf BullErling WinsnesTil rors ColumbusClaes Gil og Gunnar Reiss Andersen leser diktEPDen glade hjemkomstHarmoniLYEP-6Oslo1965Den glade hjemkomstEn viseDet sner

 Diskografi over dikt av Gunnar Reiss-Andersen lest av andre personer 

MatrisenummerPlatetittelPlatetypeDiktoppleserDikttittelPlateselskap KatalognummerInnspillingsstedInnspillingsdatoInnspillingsårUtgivelsesårLyrikk og prosa i alvor og skjemt <2>LPJørn OrdingBrev fra en sjømannHarmoniH 502-LPOslo1961Lyrikk og prosa i alvor og skjemt <4>LPHenki KolstadParadisHarmoniH 504-LPOslo1962Wenche FossLPWenche FossDe gammeldagse pigerNorDiscNORLP 327Oslo1980


 Priser og utmerkelser                                                                                                                                                                                                                                                               
 Gyldendals legat 1941
 Doblougprisen 1953
 Ridder av 1. klasse av St. Olavs Orden 1962

 Referanser 

 Eksterne lenker 

 Vestfoldportalen forfatterbiografi. Diktet Til hjertene gjengis. 
 NRK: Lydfil med Gunnar Reiss-Andersen
 Digitaliserte bøker av Reiss-Andersen hos Nasjonalbiblioteket.

Kategori:Norske lyrikere
Kategori:Norske forfattere av reiseskildringer
Kategori:Norske hørespillforfattere
Kategori:Personer fra svensketrafikken 1940–1945
Kategori:Riddere av 1. klasse av St. Olavs Orden
Kategori:Vinnere av Gyldendals legat
Kategori:Vinnere av Doblougprisen
Kategori:Personer fra Larvik kommune